На основи Одлуки министра державней управи и локалней самоуправи о розписованю виберанкох за членох националних совитох националних меншинох, хтори ше отрима 4. новембра 2018. року ("Службени глашнїк РС", число 63/18), Городска управа за общи роботи городу Нового Саду 31.8.2018. року, дава шлїдуюце

**О Б В И С Ц Е Н Є**

**Обвисцує ше** припаднїкох националних меншинох зоз местом биваня, односно местом пребуваня за интерно розселєни особи хтори маю виберацке право, же часц окремного виберацкого списка националней меншини за подруче Городу Нового Саду виложени на увид у будинку Городскей управи за общи роботи Нового Саду, у Матичарским будинку, Площа млодятох число 7, од 31.8.2018. року у чаше од 8 по 15 годзин кажди роботни дзень.

По заключованє окремного виберацкого списку 19. октобра 2018. року припаднїки националних меншинох можу поднєсц вимаганє Городскей управи за общи роботи за евентуални пременки у окремним виберацким списку (упис, сцеранє, вименки, дополнєня або виправки).

Док ше окремни виберацки списки националних меншинох заключа та по 72 годзини пред дньом отримованя виберанкох упис виберачох хтори нє уписани до виберацкого списку и пременки у виберацким списку окончує министерство цо компетентне за водзенє окремного виберацкого списку.

Уписованє до окремного виберацкого списку окончує ше лєм на особне вимаганє припаднїка националней меншини хторе, своєручно подписане, подноши у писаней форми.

Увид до окремного виберацкого списку ше, у складзе зоз законом цо ушорює защиту податкох о особи, може окончиц и на електронски способ на урядовим интернет боку Министерства державней управи и локалней самоуправи [www.mduls.gov.rs](http://www.mduls.gov.rs) зоз уношеньом податкох о єдинственим матичним числу гражданох.

ГОРОДСКА УПРАВА ЗА ОБЩИ РОБОТИ

ГОРОДУ НОВОГО САДУ